cyanic-selkie/wikianc huggingface dataset:
খান জাহান আলী সেতু
অবস্থান
খুলনা শহরের রূপসা থেকে ব্রিজের দূরত্ব ৪.৮০ কি.মি। এই সেতুকে খুলনা শহরের প্রবেশদ্বার বলা যায় কারণ এই সেতু খুলনার সঙ্গে দক্ষিণাঞ্চলের জেলাগুলির বিশেষত মংলা সমুদ্র বন্দরের সঙ্গে সড়ক যোগাযোগ স্থাপিত হয়েছে। সেতুটির দৈর্ঘ্য প্রায় ১.৬০ কি.মি. এবং এর প্রস্থ ১৬.৪৮ মিটার। সেতুটিতে পথচারী ও অযান্ত্রিক যানবাহনের জন্য বিশেষ লেন রয়েছে। বর্তমানে এটি খুলনার একটি দর্শনীয় স্থানে পরিণত হয়েছে। জাপানী সহায়তায় নির্মিত সেতুটির ভিত্তি প্রস্তর স্থাপন করেন তৎকালীন প্রধানমন্ত্রী শেখ হাসিনা এবং উদ্বোধন করেন সাবেক প্রধানমন্ত্রী বেগম খালেদা জিয়া।
নুরুল ইসলাম মনি
নুরুল ইসলাম মনি একজন বাংলাদেশী রাজনীতিবিদ। তিনি ১৯৮৮, ১৯৯১ ও ২০০১ সালে মোট তিন বার বাংলাদেশের সাধারণ নির্বাচনে বরগুনা-২ আসন থেকে সংসদ সদস্য নির্বাচিত হন। ২০১৯ সালের একাদশ সাধারণ নির্বাচনে তিনি বাংলাদেশ জাতীয়তাবাদী দল (বিএনপি) থেকে প্রার্থী মনোনীত হন।
জন্ম ও শৈশব
নুরুল ইসলাম মনি ১৯৫২ সালে বরগুনা জেলার পাথরঘাটা উপজেলার মনিপুর গ্রামে জন্মগ্রহণ করেন। ১৯৭২ সালে তিনি যশোর শিক্ষা বোর্ড থেকে উচ্চ মাধ্যমিক পাশ করেন। এরপর ১৯৭৫ সালে ঢাকা বিশ্ববিদ্যালয় থেকে তিনি বিএসসি পাস করেন। পরের বছর ১৯৭৬ সালে একই বিশ্ববিদ্যালয় থেকে এমএসসিতে ফার্স্ট ক্লাস সহ পাস করেন।
রাজনৈতিক জীবন
নুরুল ইসলাম মনি ১৯৮৮ সালের ৪র্থ জাতীয় সংসদ নির্বাচনে স্বতন্ত্র প্রার্থী হিসেবে নির্বাচনে অংশ নিয়ে সংসদ সদস্য নির্বাচিত হন। পরে এরশাদ সরকারের পতন হলে ১৯৯০ সালে সংসদ ভেঙে যায়। পরে ১৯৯১ সালে ৫ম জাতীয় সংসদ নির্বাচনে নুরুল ইসলাম মনি আবারো স্বতন্ত্র প্রার্থী হিসেবে নির্বাচন করেন। তিনি সে নির্বাচনেও বিপুল ভোটে জয়লাভ করেন। পরবর্তীতে তৎকালীন বিএনপি সরকার ক্ষমতায় থাকাকালে নির্বাচনের পর তিনি বিএনপিতে যোগদান করেন। এরপর তিনি বরগুনা জেলা বিএনপির সভাপতিও নির্বাচিত হন। ১৯৯৬ সালের ১৫ ফেব্রয়ারির ৭ম জাতীয় সংসদ নির্বাচনে তিনি অংশগ্রহণ করেননি। পরে ২০০১ সালে ৮ম জাতীয় সংসদ নির্বাচনে তিনি বিএনপি থেকে সংসদ সদস্য নির্বাচিত হন।
সমালোচনা
২০০৭ সালে বরগুনা জেলা আদালত তাকে গ্রাফট মামলায় ১৪ বছরের কারাদন্ড দিয়েছিল।
লস্করপুর ইউনিয়ন
অবস্থান ও আয়তন
বাংলাদেশের হবিগঞ্জ জেলার হবিগঞ্জ সদর উপজেলার দক্ষিন পূর্ব দিকে অবস্থিত একটি ইউনিয়ন লস্করপুর। লস্করপুর ইউনিয়ন হবিগঞ্জ সদর উপজেলার সবচেয়ে ছোট ইউনিয়ন। এই ইউনিয়নের উত্তরে পৈল ইউনিয়ন, দক্ষিনে চুনারুঘাট উপজেলার উবাহাটা ইউনিয়ন, পশ্চিমে গোপায়া, নিজামপুর ও শায়েস্তাগঞ্জ উপজেলার শায়েস্তাগঞ্জ ইউনিয়ন এবং পূর্বে বাহুবল উপজেলার লামাতাশি ইউনিয়ন অবস্থিত। ইউনিয়নের মোট আয়তন ১৫.৩৮ বর্গ কিলোমিটার
জনসংখ্যা
ওয়ার্ড ভিত্তিক লোকসংখ্যা
শিক্ষা
এ ইউনিয়নের শিক্ষার হার ৬০%। ইউনিয়নটিতে সরকারী প্রাথমিক বিদ্যালয় আছে ১৩টি, উচ্চ বিদ্যালয় ২ টি এবং মাদ্রাসার সংখ্যা ২টি।
অবস্থান ও সীমানা
পশ্চিম দিকে গোপায়  ইউনিয়ন, উত্তরে পৈল, দক্ষিণে শায়েস্তাগঞ্জ উপজেলা ও পূর্ব দিকে  বাহুবল উপজেলা লামাতসি ইউনিয়ন ।
এই ইউনিয়নের মোট আয়তন ১৫.৩৮ বর্গ কিলোমিটার I
গ্রামসমূহের তালিকা
গ্রামের সংখ্যা – ৩২ টি।
খাল ও নদী
লস্করপুর ইউনিযনের ভিতর দিয়ে খোয়া ই নদী প্রবাহি ত হয ়েছে  এবং তেলিখাল নামে একটি ছোট খাল আছে যা বাহুবল উপজেলা এবং সদর উপজেলার সীমানা নির্দেশ করে।
বঙ্গবন্ধু মেমোরিয়াল ট্রাস্ট
বঙ্গবন্ধু মেমোরিয়াল ট্রাস্ট বাংলাদেশের একটি কল্যাণ ট্রাস্ট যা বাংলাদেশের প্রতিষ্ঠাতা শেখ মুজিবুর রহমানকে স্মরণ করতে তৈরি করা হয়েছিল। প্রধানমন্ত্রী শেখ হাসিনা এই ট্রাস্টের সভাপতির দায়িত্ব পালন করছেন।
কাকিনা রেলওয়ে স্টেশন
কাকিনা রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।
অবস্থান
কাকিনা রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট বুড়িমারি অংশে অবস্থিত রেলওয়ে স্টেশন।
মনিন্দর সিং
মনিন্দর সিং (મનિન્દર સિંઘ; ; জন্ম: ১৩ জুন, ১৯৬৫) পুনেতে জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮২ থেকে ১৯৯৩ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
কাকিনা রেলওয়ে স্টেশন
পরিষেবা
কাকিনা রেলওয়ে স্টেশন দিয়ে যেসব ট্রেন চলাচল  করে নিম্নে তা উল্লেখ করা হলো:
মনিন্দর সিং
ঘরোয়া প্রথম-শ্রেণীর ভারতীয় ক্রিকেটে দিল্লি ও ইংরেজ ক্রিকেটে শ্রপশায়ার দলের প্রতিনিধিত্ব করেছেন। দলে তিনি মূলতঃ স্লো লেফট-আর্ম অর্থোডক্স বোলারের দায়িত্ব পালন করতেন। এছাড়াও, নিচেরসারিতে ডানহাতে ব্যাটিং করতেন তিনি।
খেলোয়াড়ী জীবন
ডিসেম্বর, ১৯৮২ সালে করাচীতে পাকিস্তানের বিপক্ষে অভিষেক ঘটে মনিন্দর সিংয়ের। এরফলে, বিজয় মেহরা’র গড়া তৎকালীন ভারতীয় ক্রিকেটের ইতিহাসের সর্বকনিষ্ঠ টেস্ট ক্রিকেটারের রেকর্ড ভঙ্গ করেন। খেলোয়াড়ী জীবনের শীর্ষে আরোহণকালে একচ্ছত্র প্রাধান্য বিস্তার করেছিলেন। প্রায়শঃই ওভারের ছয় বলের প্রত্যেকটিতে বৈচিত্র্যতা আনতেন।
সমগ্র খেলোয়াড়ী জীবনে ৮৮টি টেস্ট উইকেট পেয়েছেন। তন্মধ্যে, ব্যক্তিগত সেরা বোলিং পরিসংখ্যান গড়েন ৭/২৭। মাদ্রাজের এম. এ. চিদাম্বরম স্টেডিয়ামের খেলোয়াড়ী জীবনে স্মরণীয় ঘটনা ঘটান। ১৯৮৬-৮৭ মৌসুমে অস্ট্রেলিয়ার বিপক্ষে আউট হয়ে টেস্ট খেলাটিকে টাইয়ে পরিণত করেন।
একদিনের আন্তর্জাতিকে ৬৬ উইকেট লাভ করেন। সেরা বোলিং পরিসংখ্যান করেছেন ৪/২২।
মূল্যায়ন
সমগ্র খেলোয়াড়ী জীবনে ভারতের পক্ষে ৩৫ টেস্ট ও ৫৯টি একদিনের আন্তর্জাতিকে অংশগ্রহণ করেছেন মনিন্দর সিং। পূর্ণাঙ্গ খেলোয়াড়ী জীবন সম্পন্নকারী হিসেবে সর্বাধিক টেস্ট খেলায় অংশ নিয়েও ১০০ রান সংগ্রহ করতে না পারার অগৌরবজনক অধ্যায়ের অধিকারী তিনি।
স্লো লেফট-আর্ম অর্থোডক্স স্পিন বোলার মনিন্দর সিংকে ভারতের শীর্ষস্থানীয় স্পিনার ও রেকর্ডসংখ্যক উইকেটলাভকারী বিষেন সিং বেদী’র সম্ভাব্য উত্তরাধিকারীরূপে গণ্য করা হয়ে থাকে।
বিতর্ক
২২ মে, ২০০৭ তারিখে কোকেইন রাখার অভিযোগে পুলিশী জেরার মুখোমুখি হন। এরপর তিনি স্বীকার করেন যে, নিজের জন্যেই তিনি তা করেছেন। নিজ বাসস্থান পূর্ব দিল্লিতে ১.৫ গ্রাম কোকেইন পাওয়া যায়। পরবর্তীতে পুলিশ জানায় যে, এক নাইজেরীয় নাগরিক তার কাছে বিক্রয় করেছিল।
৮ জুন, ২০০৭ তারিখে কব্জিতে আঘাতপ্রাপ্ত হলে তাকে দিল্লির শান্তি মুকুন্দ হাসপাতালে ভর্তি করা হয়। তার স্ত্রী লিখিত বক্তব্যে প্রকৃতই দুর্ঘটনা ছিল বললেও স্থানীয় টেলিভিশন সম্প্রচারকারী সংস্থাগুলো জানায় যে, হয়তোবা আত্মহত্যার চেষ্টা কিংবা ঘরোয়া দুর্ঘটনা ছিল।
ক্রিকেট খেলা থেকে অবসর নেয়ার পর ধারাভাষ্যকার ও আম্পায়ার হিসেবে কাজ করছেন তিনি।
চাপড়ামারি বন্যপ্রাণী অভয়ারণ্য
চাপড়ামারি বন্যপ্রাণী অভয়ারণ্য ভারতের পশ্চিমবঙ্গ রাজ্যের জলপাইগুড়ি জেলায় অবস্থিত একটি বন্যপ্রাণী অভয়ারণ্য। ১৯৭৬ সালে এটি অভয়ারণ্য হিসেবে পরিচিতি লাভ করে। এটি গোরুমারা জাতীয় উদ্যানের পাশে অবস্থিত। এটি ভারতের পশ্চিমবঙ্গের উত্তরাংশের চালসা এবং লাটাগুড়ি থেকে ৩০ কিমি দূরে অবস্থিত। এবং এই অভয়ারণ্যের মোট আয়তন ৯৬০ হেক্টর। মূর্তি ও জলঢাকা নদীতে পাওয়া চাপড়া মাছের নাম থেকে এসেছে চাপড়ামারি নাম। যদিও বর্তমানে এই মাছ অবলুপ্ত।
জীববৈচিত্র্য
এখানে এশীয় হাতি, বন্য বরাহ, সম্বর হরিণ, চিতাবাঘ ও বাংলা বাঘ দেখা যায়।
রেলে হাতিদের সমস্যা
এই অভয়ারণ্যের উপর দিয়ে নিউ জলপাইগুড়ি-আলিপুরদুয়ার-শামুকতলা রোড লাইন গেছে, যা শিলিগুড়ি, মালবাজার ও আলিপুরদুয়ারকে যুক্ত রাখে। একাধিক দুর্ঘটনায় হাতিদের মৃত্যু হয়েছে। ৮ ফেব্রুয়ারি ২০০২-এ শিলিগুড়ি–আলিপুরদুয়ার ইন্টারসিটি এক্সপ্রেস ট্রেন এক মহিলা হাতিকে মেরে দিয়েছিল ও দুটি দাঁতাল হাতিকে আহত করেছিল। ২০১০ সালে বিন্নাগুড়ির কাছে এক মালবাহী ট্রেন দ্বারা সাত হাতির মৃত্যুর ফলে ভারতীয় রেল ট্রেনদের জন্য 40 km/h গতিবেগ বরাদ্দ করেছিল।
২০১৩ ট্রেন দুর্ঘটনা
১৩ নভেম্বর ২০১৩-এ প্রায় ১৭:৪০-এ আসামগামী উদয়পুর সিটি–কামাখ্যা কবিগুরু এক্সপ্রেস (১৯৭০৯) প্রায় 80 km/h বেগে জলঢাকা নদীর সেতুর কাছে এসেছিল এবং ৪০–৫০ জন ভারতীয় হাতির এক পালের সঙ্গে ধাক্কা খেয়েছিল। এর ফলে পাঁচজন বয়স্ক হাতি ও দুজন হাতিশিশুর মৃত্যু হয়েছিল এবং অন্যান্য দশজন হাতি আহত হয়েছিল।  বেঁচে যাওয়া হাতি প্রথমে পালিয়েছিল কিন্তু পরে ঐ দুর্ঘটনাস্থলে ফিরে এসেছিল এবং সেখানে ততক্ষণ ছিল যতক্ষণ না আধিকারিকদের দ্বারা তাদের সরিয়ে দেওয়া হয়েছিল।
এই দুর্ঘটনাকে সাম্প্রতিক ইতিহাসে সবচেয়ে মর্মান্তিক বলে অভিহিত করা হয়েছে। আধিকারিকগণ এর কারণের জন্য তদন্ত শুরু করার পরিকল্পনা নিয়েছিলেন। সংঘর্ষের সময় সময় ট্রেনের গতিবেগ বরাদ্দ গতিবেগের চেয়ে দ্বিগুণ ছিল এবং এটি দুর্ঘটনার অন্যতম সম্ভাব্য অবদান।  তৎকালীন রেল প্রতিমন্ত্রী অধীর রঞ্জন চৌধুরী বলেছিলেন যে দুর্ঘটনাটি চিহ্নিত হাতিদের করিডোরের বাইরে ঘটেছে এবং বন্যপ্রাণীর সুরক্ষার দায়িত্ব রাজ্য সরকারের, রেল আধিকারিকদের নয়।
অস্ট্রিক ভাষাসমূহ
দক্ষিণ-পূর্ব এশিয়া, প্রশান্ত মহাসাগরীয় অঞ্চল এবং ভারতীয় উপমহাদেশের পূর্বাংশে প্রচলিত অনেকগুলি ভাষা অস্ট্রিক ভাষা পরিবার (Austric language family) নামের একটি অধি-পরিবারের অন্তর্ভুক্ত, এ ব্যাপারে অনেকে তত্ত্ব দিয়েছেন। এই ভাষাগুলির মধ্যে আছে তাইওয়ান, মালয় দ্বীপপুঞ্জ, প্রশান্ত মহাসাগরীয় দ্বীপপুঞ্জ, এবং মাদাগাস্কারে প্রচলিত অস্ট্রোনেশীয় ভাষাসমূহ, এবং পূর্ব ভারত, বাংলাদেশ এবং ইন্দোচীন উপদ্বীপে প্রচলিত অস্ট্রো-এশীয় ভাষাসমূহ। কিছু ভাষাবিজ্ঞানী এই ভাষা পরিবারগুলোর মধ্যে সম্ভাব্য বংশগত সম্পর্ক রয়েছে বলে মনে করেন, তবে তা এখনও অপ্রমাণিত রয়ে গেছে।
এছাড়াও, কিছু কিছু ভাষাবিজ্ঞানী তাই-কাদাই এবং মং-মিয়েনকেও যোগ করেন। এমনকি জাপানিকেও গোড়ার দিকের অণুকল্পতে অস্ট্রিক হিসেবে দেখা গেছে।
ইতিহাস
জার্মান মিশনারি ভিলহেল্ম শ্মিট ১৯০৬ সালে প্রথম অস্ট্রিক অধি-পরিবারটি প্রস্তাব করেন। অস্ট্রো-এশীয়  এবং অস্ট্রোনেশীয়  দ্বারা গঠিত একটি অস্ট্রিক ফাইলামের অস্তিত্ব সমর্থন করার জন্য তিনি ধ্বনিতাত্ত্বিক, রূপমূলতাত্ত্বিক এবং আভিধানিক মিলের প্রমাণ পেশ করেন। দক্ষিণ-পূর্ব এশিয়ার ভাষা পণ্ডিতদের মধ্যে শ্মিটের প্রস্তাবিত অনুকল্পটি মিশ্রভাবে গৃহীট হয় এবং পরবর্তী দশকগুলিতে কেবল সামান্য কিছু পণ্ডিতের মনোযোগ আকর্ষণ করতে পারে।
বিশ শতকের শেষ দিকে অস্ট্রিকের উপরে গবেষণা করার আগ্রহ পুনরুত্থিত হয়, যা চূড়ান্ত পরিণতি পায় দুজন ব্যক্তির ফলে। প্রথমত লা ভন এইচ. হাইজের ধারাবাহিক প্রবন্ধের মাধ্যমে। ভন হাইজ অস্ট্রিক ধ্বনিবিজ্ঞানে পুনর্নির্মাণের পাশাপাশি প্রোটো-অস্ট্রিক শব্দভাণ্ডারের একটি সংকলন প্রকাশ করেন। দ্বিতীয়ত লরেন্স রিড, যিনি রূপতাত্ত্বিক প্রমাণাদির উপর দৃষ্টি নিবদ্ধ করেন।
তবে এর পরেও অণুকল্পটির সমর্থনে অনেকেই লিখেছেন। বর্তমানে অণুকল্পটির অবস্থা জানতে Reid 2005 পড়ুন।
চিত্তরঞ্জন
চিত্তরঞ্জন ভারতের পশ্চিমবঙ্গ রাজ্যের পশ্চিম বর্ধমান জেলার আসানসোলের একটি শহরতলি।
ভৌগোলিক উপাত্ত
চিত্তরঞ্জনের অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫৫ মিটার (৫০৮ ফুট)।
জনসংখ্যার উপাত্ত
এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে চিত্তরঞ্জন এর সাক্ষরতার হার বেশি।
চিত্তরঞ্জনের জনসংখ্যার ১০% হল ৬ বছর বা তার কম বয়সী।
চিত্তরঞ্জন লোকোমোটিভ ওয়ার্কস
ভারতীয় রেলের চিত্তরঞ্জন লোকোমোটিভ ওয়ার্কস হল চিত্তরঞ্জন শহরের গর্ব। সম্প্রতি বিবিসি তাদের দ্য গ্রেট ইন্ডিয়ান রেলওয়ে জার্নি (লখনউ থেকে কলকাতা) নামে এক কর্মসূচিতে উল্লেখ করেছে যে, চিত্তরঞ্জন লোকোমোটিভ ওয়ার্কস (সি এল ডবলু) কর্তৃপক্ষের অসাধারণ পরিচালনা এবং চিত্তরঞ্জন শহর ওয়ার্ল্ড ফোরামে বৈশিষ্ট্যের সঙ্গে উল্লেখিত হবে।
হয়গ্রীব
thumb|হয়গ্রীব
স্টার্নাল কোণ
স্টার্নাল কোণ বা লুইসের কোণ, ম্যানুব্রিয়াম ও স্টার্নামের দেহের মধ্যবর্তী কোণ। ম্যানুব্রি-স্টার্নাল সন্ধি সেকেন্ডারি তরুণাস্থিময় সন্ধি (সিমফাইসিস)।স্টার্নাল কোণ অনুভব করা যায় এবং এর ক্লিনিক্যাল গুরুত্ব রয়েছে।
হয়গ্রীব
হয়গ্রীব হলেন বিষ্ণুর অবতার।তিনি হিন্দু ধর্মের জনপ্রিয় দেবতা।ভারতের বিভিন্ন স্থানে তার পূজা করা হয় । আসামের হয়গ্রীব মাধব মন্দির তার মধ্যে অন‍্যতম।তার নামে হয়গ্রীব উপনিষদ রয়েছে।
মিজানুর রহমান (বীর প্রতীক)
মিজানুর রহমান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
হয়গ্রীব
কিংবদন্তি
'মধু' এবং 'কৈটভ' নামের দুটি অসুর বেদের সৃষ্টির সময়ে ব্রহ্মার থেকে সেগুলি চুরি করে নেয়। ব্রহ্মা বিষ্ণুকে যোগনিদ্রা থেকে জাগিয়ে বেদ উদ্ধারের জন্য অনুরোধ করেন। তখন বিষ্ণু 'হয়গ্রীবে'র রূপ ধারণ করে রসাতলে যান এবং বেদসমূহ উদ্ধার করে এনে ব্রহ্মাকে দেন। এর পরে বিষ্ণু উত্তর-পূর্বে এসে হয়গ্রীব রূপে শুয়ে পড়েন। মধু এবং কৈটভ ঘুরে এসে বিষ্ণুকে যুদ্ধ করতে বলে। সেই যুদ্ধে বিষ্ণু অসুর দুজনকে পরাস্ত করে প্রাণনাশ করেন।
জ্যোতি ইয়ারাজি
জ্যোতি ইয়ারাজি (জন্ম ২৮শে আগস্ট ১৯৯৯) হলেন একজন ভারতীয় ট্র্যাক এবং ফিল্ড অ্যাথলিট। তিনি ১০০ মিটার হার্ডলস দৌড়ে (বাধা দৌড়) বিশেষজ্ঞ। ২০২২ সালের ১০ই মে তিনি ১৩.২৩ সেকেন্ড সময় নিয়ে ১০০ মিটার হার্ডলস দৌড়ে অনুরাধা বিসওয়ালের করা দীর্ঘস্থায়ী রেকর্ডটি ভেঙে দিয়ে নতুন ভারতীয় জাতীয় রেকর্ড গড়েন। অনুরাধার রেকর্ডটি ছিল ১৩.৩৮ সেকেন্ডের। এরপর থেকে তিনি একাধিকবার রেকর্ড ভেঙেছেন।
মিজানুর রহমান (বীর প্রতীক)
জন্ম ও শিক্ষাজীবন
মিজানুর রহমানের জন্ম ব্রাহ্মণবাড়িয়া জেলার  নবীনগর উপজেলার রতনপুর ইউনিয়নের বাউচাইল গ্রামে। তার বাবার নাম মো. আবদুল খালেক খান এবং মায়ের নাম মাহফুজা খানম। তার স্ত্রীর নাম নূরজাহান খানম। তার দুই ছেলে, তিন মেয়ে।
হয়গ্রীব
কিংবদন্তি
দেবীভাগবত পুরাণেও এক আশ্চর্য কাহিনির সন্ধান মেলে। সূর্যের ছেলে রেবন্ত কোনো এক সময় উচ্চৈঃশ্রবা নামক ঘোড়ায় চড়ে বৈকুণ্ঠে বেড়াতে এসেছিলেন। উচ্চৈঃশ্রবা একে অশ্বরাজ, সে ও লক্ষ্মীর মতোই সমুদ্রমন্থনের সময় উদ্ভূত। ঘোড়াটিকে লক্ষ্মী নিজের ভাইয়ের মতো দেখতেন। তাই উচ্চৈঃশ্রবা বৈকুণ্ঠে আসতেই তিনি স্বামীকে ছেড়ে ঘোড়ার আদরযত্ন নিয়ে পড়লেন। ঘোড়ার পিঠে বসে থাকা রেবন্তকে দেখে অবাক হলেন নারায়ণও। তিনি লক্ষ্মীকে জিজ্ঞাসা করলেন, “এই ছেলেটি কে?” লক্ষ্মী তখন ঘোড়ার আপ্যায়নে ব্যস্ত। কয়েকবার জিজ্ঞাসা করেও কথার উত্তর না পেয়ে লক্ষ্মীর উপর বেজায় খাপ্পা হয়ে উঠলেন নারায়ণ। স্ত্রীকে অভিশাপ দিয়ে বসলেন, “ঘোড়া নিয়ে এত আদিখ্যেতা যখন, তখন মর্ত্যে মাদীঘোড়া হয়ে জন্মাও গে!” যতই হোক, নারায়ণ লক্ষ্মীর স্বামী; লক্ষ্মীও নারায়ণের স্ত্রী। অভিশাপ শুনে লক্ষ্মীর খুব কষ্ট হল। নারায়ণকে জিজ্ঞাসা করলেন, কীভাবে তিনি শাপমুক্ত হয়ে আবার বৈকুণ্ঠে ফিরতে পারবেন। নারায়ণ বললেন, মর্ত্যে গিয়ে লক্ষ্মীর নারায়ণ-তুল্য এক ছেলে হবে। তারপরই লক্ষ্মী বৈকুণ্ঠে ফিরতে পারবেন। এরপর যথারীতি মর্ত্যে মাদী ঘোড়া হয়ে জন্মালেন লক্ষ্মী। মর্ত্যে গিয়ে তিনি শিবের তপস্যা করলেন। তপস্যায় তুষ্ট হয়ে শিব বর দিতে এলে লক্ষ্মী বললেন, তার সন্তান যেন নারায়ণের ঔরসেই জন্মায়। শিবের পরামর্শে নারায়ণ হয়গ্রীব অবতার গ্রহণ করে ঘোটকীরূপিণী লক্ষ্মীকে বিয়ে করলেন। তাদের ছেলে হলে লক্ষ্মী শাপমুক্ত হয়ে বৈকুণ্ঠে ফিরে গেলেন।
জ্যোতি ইয়ারাজি
প্রাথমিক জীবন
জ্যোতি ইয়ারাজি ১৯৯৯ সালের ২৮শে আগস্ট, অন্ধ্রপ্রদেশ রাজ্যের বিশাখাপত্তনমে (ভাইজাগ) জন্মগ্রহণ করেন। অনেক প্রাক্তন এবং সমসাময়িক ভারতীয় ক্রীড়াবিদদের মতোই তিনিও সীমিত সামর্থে বড় হয়েছেন। তাঁর বাবা, সূর্যনারায়ণ ছিলেন একজন ব্যক্তিগত নিরাপত্তা রক্ষী এবং তাঁর মা কুমারী ছিলেন একজন গৃহকর্মী, তিনি শহরের একটি হাসপাতালে ঝাড়ুদার হিসাবে আংশিক সময়ের জন্য কাজ করেছেন। জ্যোতি ভাইজাগের পোর্ট হাই স্কুলে পড়াশোনা করেছেন। তাঁর শারীরিক শিক্ষার শিক্ষক অনুভব করেছিলেন যে তাঁর উচ্চতা ভালো থাকায় তিনি হার্ডলার হিসেবে ভালো দৌড়োবেন। এরপর তাঁকে আর পিছনে ফিরে তাকাতে হয়নি।
মিজানুর রহমান (বীর প্রতীক)
কর্মজীবন
পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টের ‘বি’ কোম্পানিতে চাকরি করতেন মিজানুর রহমান। মুক্তিযুদ্ধ শুরু হলে যুদ্ধে যোগ দেন। প্রতিরোধ যুদ্ধকালে চট্টগ্রামের হাটহাজারী এলাকায় যুদ্ধ করেন। পরে ৩ নম্বর সেক্টর এস ফোর্সের অধীনে যুদ্ধে অংশ নেন।
স্টার্নাল কোণ
শারীরস্থান
স্টার্নাল কোণ,পুরুষদের ক্ষেত্রে প্রায় ১৬২ ডিগ্রী দ্বিতীয় জোড়া বক্ষীয় তরুণাস্থি বরাবর অবস্থিত,যা দ্বিতীয় পর্শুকার সাথে যুক্ত এবং T4 ও T5 আন্তঃকশেরুকা চাকতি এর মধ্যে অবস্থিত।
জ্যোতি ইয়ারাজি
খেলোয়াড় জীবন
তিনি ২০২২ কমনওয়েলথ গেমসে অংশ নিয়ে ১০০ মিটার হার্ডলসে ভারতের প্রতিনিধিত্ব করেছিলেন। এছাড়াও তিনি ভারতীয় মহিলাদের ৪ X ১০০ মিটার রিলে দলের একজন ছিলেন। এই দলটি ফাইনালে ৫ম স্থানে দৌড় শেষ করেছিল।
হয়গ্রীব
কিংবদন্তি
অন‍্যমতে, ঋষি কশ‍্যপ ও দনুর পুত্র হয়গ্রীব আদ‍্যাশক্তি মহামায়ার বরে বলীয়ান হয়ে ইন্দ্রের অমরাবতী আক্রমণ করে। দেবীর বরে অন্য কোনো হয়গ্রীবই তাকে হত‍্যা করতে পারবে। তখন দেবতারা ভগবান বিষ্ণুর কাছে যান। ভগবান বিষ্ণু মধু -কৈটভের সাথে যুদ্ধ করে ক্লান্ত হয়ে ধনুকের উপর মাথা রেখে নিদ্রায় মগ্ন ছিলেন। তখন ব্রহ্মা ভম্রিদের আদেশ দেন ভগবান বিষ্ণুর ধনুকটির জ‍্যা কর্তন করার। পরিবর্তে, ভম্রিরা যজ্ঞের বেদির বাহিরে পরে থাকা আহুতি পাবে। তখন জ‍্যা কাটতেই ভগবান বিষ্ণুর মস্তক কেটে লবণ সাগরে পড়ল। দেবতারা তখন দেবী মহামায়ার স্তব করলে দেবী মহামায়া বলেন যে তার মায়াতেই এসব ঘটেছে। পূর্বে বিষ্ণু দেবী লক্ষ্মীর দিকে তাকিয়ে হাসলে দেবী লক্ষ্মী মনে করেন যে বিষ্ণু তার রূপকে অবহেলা করছেন। দেবী লক্ষ্মী তখন ভগবান বিষ্ণুকে অভিশাপ দিয়ে বসেন যে তার এই সুন্দর মস্তক কেটে যাবে। সে অভিশাপই সত‍্য হয়েছে। তখন তিনি ব্রহ্মাকে বিষ্ণুর মস্তকে হয় বা অশ্বের মস্তক লাগাতে বলেন। ব্রহ্মা তা-ই করলেন। তখন বিষ্ণুর নাম হয় হয়গ্রীব। ভগবান হয়গ্রীব তখন দানব হয়গ্রীবকে যুদ্ধে পরাস্ত করে তাকে হত‍্যা করেন। হয়গ্রীব ছিলেন মহাজ্ঞানী। তিনি মহর্ষি অগস্ত‍্যকে ললিতোপাখ‍্যান শ্রবণ করান।
জ্যোতি ইয়ারাজি
খেলোয়াড় জীবন
২০২২ সালে ভারতের জাতীয় গেমসে, তিনি ১০০ মিটার সাধারণ দৌড় এবং ১০০ মিটার হার্ডলস দৌড় উভয় ক্ষেত্রেই সোনা জিতেছিলেন।
২০২২ সালের ১৭ই অক্টোবর তারিখে, তিনি প্রথম ভারতীয় মহিলা হার্ডলার হিসেবে ১০০ মিটার দূরত্ব ১৩ সেকেন্ডের নিচে সময় করেন - এটি তাঁকে সেই বছরের মহিলাদের ১০০ মিটার হার্ডলসে দ্বিতীয় সেরা এশীয় এবং সব সময়ের জন্য ১১তম সেরা এশীয় করেছে৷
২০২২ সালে ইন্ডিয়ান ওপেন ন্যাশনালসে, তিনি মহিলাদের মধ্যে সেরা ক্রীড়াবিদ নির্বাচিত হন।
স্টার্নাল কোণ
শারীরস্থান
কোণের অন্যান্য বৈশিষ্ট্য:
২০০৭ হেলভেশিয়া কাপ
২০০৭ হেলভেশিয়া কাপ বা ২০০৭ সালের ব্যাডমিন্টনে ইউরোপিয়ান বি টিম চ্যাম্পিয়নশিপ আইসল্যান্ডের রেইকিয়াভিকে ১৭ জানুয়ারি থেকে ২১ জানুয়ারি পর্যন্ত অনুষ্ঠিত হয়।
মিজানুর রহমান (বীর প্রতীক)
মুক্তিযুদ্ধে ভূমিকা
১৯৭১ সালের ডিসেম্বর মাসের প্রথম সপ্তাহে ঢাকা-চট্টগ্রাম-সিলেটের মধ্যে রেল যোগাযোগের জন্য আখাউড়া ছিল গুরুত্বপূর্ণ এক স্টেশন। আখাউড়ার কাছেই ভারতের গুরুত্বপূণ সীমান্তবর্তী শহর আগরতলা। এছাড়া এ সময়ে আখাউড়ায় ছিল পাকিস্তান সেনাবাহিনীর শক্তিশালী এক প্রতিরক্ষা অবস্থান। মুক্তিযুদ্ধের চূড়ান্ত পর্যায়ে আখাউড়া দখলের জন্য মিত্রবাহিনী ও মুক্তিবাহিনী সেখানে সমাবেত হয়। যৌথ বাহিনীর পরিকল্পনা ছিল মুক্তিবাহিনীর এস ফোর্স ও মিত্রবাহিনীর মাউন্টেন ডিভিশন তাদের সর্বশক্তি নিয়োগ করে স্বল্প সময়ের মধ্যে আখাউড়া দখলের। মুক্তিবাহিনীর এস ফোর্স ও ৩ নম্বর সেক্টরের মুক্তিযোদ্ধারা উত্তর দিক থেকে আখাউড়ার দিকে অগ্রসর হন। এস ফোর্সের বি (ব্রাভো) কোম্পানির একটি প্লাটুনের নেতৃত্বে ছিলেন মিজানুর রহমান। মুক্তিযোদ্ধারা ১ ডিসেম্বর আখাউড়ার কাছে সমবেত হওয়া মাত্র পাকিস্তান সেনাবাহিনী তাদের ওপর প্রচণ্ড গোলাবর্ষণ শুরু করে; বিমান হামলাও চালায়। এতে মুক্তিযোদ্ধারা দমে যাননি। মুক্তিযোদ্ধারা ছিলেন কয়েকটি দলে বিভক্ত। তারা অবস্থান নিচ্ছিলেন পাকিস্তান সেনাবাহিনীর প্রতিরক্ষা অবস্থানের কাছে। একটি দলে ছিলেন মিজানুর রহমান। তিনি একটি উপদলের দলনেতা ছিলেন। সে সময়ে পাকিস্তান সেনাবাহিনী আক্রমণ করল। শুরু হয় তুমুল যুদ্ধ। রক্তক্ষয়ী সম্মুখযুদ্ধে তার চোখের সামনে হতাহত হলেন কয়েকজন সহযোদ্ধা। একটানা কয়েক দিন চলা যুদ্ধে শেষ পর্যন্ত মুক্তিযোদ্ধারা জয়ী হলেন। ৩ ডিসেম্বর সকাল থেকে মিজানুর রহমানেরা পাল্টা অভিযান শুরু করেন এবং রক্তক্ষয়ী যুদ্ধের পর আখাউড়ার বিরাট এলাকা দখল করতে সক্ষম হন। আখাউড়ায় ৫ ডিসেম্বর সকাল পর্যন্ত যুদ্ধ হয়। এরপর গোটা আখাউড়া এলাকা মুক্তিবাহিনী ও মিত্রবাহিনীর নিয়ন্ত্রণে আসে।
ড্যানিয়েল জোন্সকে খুন
ড্যানিয়েল জোন্স হত্যাকাণ্ড (১৬ই অক্টোবর ১৯৮৫ - আনুমানিক ১৮ই জুন ২০০১) হল একটি ইংরেজ হত্যার ঘটনা, যেখানে কোন মৃতদেহ পাওয়া যায়নি ও দোষী সাব্যস্ত হয়েছে ভুক্তভোগীর মোবাইল ফোনে পাঠানো বার্তার ফরেনসিক লেখার বিশ্লেষণের উপর। ড্যানিয়েল সারাহ জোন্সকে সর্বশেষ ২০০১ সালের ১৮ জুন জীবিত দেখা গিয়েছিল।
জোন্স এর কাকা, স্টুয়ার্ট ক্যাম্পবেল, একজন নির্মাতা, যিনি ২০০২ সালের ১৯শে ডিসেম্বর অপহরণ ও হত্যার জন্য দোষী সাব্যস্ত হন। ক্যাম্পবেলকে হত্যার জন্য যাবজ্জীবন কারাদণ্ডের পাশাপাশি অপহরণের জন্য ১০ বছরের কারাদণ্ড দেওয়া হয়েছিল।
বিচারের পর, বিতর্কের সৃষ্টি হয় যখন জানা যায় যে ক্যাম্পবেলের সমবয়সী অন্যান্য মেয়েদের উপর অশালীন হামলার জন্য পূর্বের প্রত্যয় ছিল। এই ক্ষেত্রে পাঠ্য বার্তার ফরেনসিক লেখকত্ব বিশ্লেষণের ব্যবহার অন্যান্য ক্ষেত্রে গবেষণাকে উস্কে দিয়েছে।
অন্তর্ধান ও তদন্ত
১৫ বছর বয়সী ড্যানিয়েল জোন্সকে শেষবার তার বাড়ির কাছে এসেক্সের ইস্ট টিলবারিতে ২০০১ সালের ১৮ই জুন সকালে বাসস্টপে যাওয়ার সময় দেখা গিয়েছিল।
ক্যাম্পবেলের উপর সন্দেহ প্রায় অবিলম্বে এসে পরে এবং তাকে জোন্স নিখোঁজ হওয়ার পাঁচ দিন পরে তাকে ২০০১ সালের ২৩শে জুন প্রথম গ্রেফতার করা হয়। জোন্সের জীবন বিপন্ন হওয়ার সম্ভাব্যতা যাচাই করার সময় গোয়েন্দারা তার গ্রেপ্তারে বিলম্ব করেছিল, অনুমান করে যে সে এখনও বেঁচে আছে এবং তার ইচ্ছার বিরুদ্ধে তাকে আটক করা হয়েছে, ক্যাম্পবেল তার কাছে পুলিশকে নিয়ে যাওয়ার সম্ভাবনার বিরুদ্ধে। পুলিশ সাক্ষাৎকারের সময় ক্যাম্পবেলকে "অসহযোগী" বলে বর্ণনা করা হয়েছিল। পুলিশের সাথে ২০ মিনিটের একটি সাক্ষাৎকারে, ক্যাম্পবেল ৫০ টি প্রশ্নে উত্তর দিতে অস্বীকার করেন।
তদন্তে বিবিসির টেলিভিশন প্রোগ্রাম ক্রাইমওয়াচের পুনর্গঠনসহ জনসাধারণের কাছে তথ্যের জন্য বেশ কয়েকটি আবেদন অন্তর্ভুক্ত ছিল। তদন্ত চলাকালীন, ৯০০ জনেরও বেশি পুলিশ কর্মকর্তা ও সহায়তাকারী কর্মীরা জোন্স -এর দেহের জন্য ১৫০০ টিরও বেশি জায়গা অনুসন্ধান করেছিলেন, কারণ তার নিখোঁজ হওয়ার দুই মাসের মধ্যে এই মামলায় কাজ করা পুলিশরা নিশ্চিত হয়েছিলেন যে তিনি মারা গেছেন।
হত্যার বিচার
পুলিশ ক্যাম্পবেলকে ২০০১ সালের ১৭ই আগস্ট হত্যার সন্দেহে পুনরায় গ্রেফতার করে, "ড্যানিয়েল জোন্সের মৃত্যুর" তত্ত্বকে সমর্থনকারী "উল্লেখযোগ্য প্রমাণ" খুঁজে পাওয়ার পর।
শায়েস্তাগঞ্জ জংশন রেলওয়ে স্টেশন
শায়েস্তাগঞ্জ জংশন রেলওয়ে স্টেশন হচ্ছে বাংলাদেশের একটি জংশন রেলওয়ে স্টেশন যা হবিগঞ্জ জেলার শায়েস্তাগঞ্জ উপজেলায় অবস্থিত। ব্রিটিশ আমলে আসাম বেঙ্গল রেলওয়ে সেকশনের সিলেট বিভাগে যে সকল জংশন ছিল, তার মধ্যে অন্যতম এটি। ১৯০৩ সালে এটি চালু হয়। পরবর্তীতে ১৯২৮-১৯২৯ সালে হবিগঞ্জ বাজার–শায়েস্তাগঞ্জ জংশন–বাল্লা রেলপথ চালু হলে স্টেশনটি জংশন স্টেশনে রুপান্তরিত হয়।
ইতিহাস
চট্টগ্রাম বন্দরের সাথে একটি রেলপথ সংযোগের জন্য আসামের চা উৎপাদনকারীদের দাবীর পরিপ্রেক্ষিতে, আসাম বেঙ্গল রেলওয়ে ১৮৯১ সালে বঙ্গের পূর্বাঞ্চলে একটি রেলওয়ে ট্রাক নির্মাণ শুরু করে। চট্টগ্রাম এবং কুমিল্লায় -এর একটি পথ ১৮৯৫ সালে চালু করা হয়।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়।
রেলপথ
কুমিল্লা–আখাউড়া–কুলাউড়া–বদরপুর রেলপথ অংশ ১৮৯৬–৯৮-এ চালু করা হয় এবং ১৯০৩ সালে লামডিং পর্যন্ত বিস্তৃত করা হয়।
সে সময় হবিগঞ্জের চুনারঘাট উপজেলার ১৩টি বাগানের চা পাতা রপ্তানি ও বাগানের রেশনসহ আনুষঙ্গিক জিনিসপত্র আমদানী করার একমাত্র মাধ্যম ছিল এ রেলপথ। শায়েস্তাগঞ্জ–হবিগঞ্জ রেলপথে মোট ৪টি স্টেশন রয়েছে (শায়েস্তাগঞ্জ জংশন বাদে), যথা: হবিগঞ্জ বাজার, হবিগঞ্জ কোর্ট, ধুলিয়াখাল এবং পাইকপাড়া। শায়েস্তাগঞ্জ–বাল্লা রেলপথে মোট ৭টি স্টেশন রয়েছে (শায়েস্তাগঞ্জ জংশন বাদে), যথা: বারকোটা, শাকির মোহাম্মদ, সুতাং বাজার, চুনারুঘাট, আমু রোড, আসামপারা এবং বাল্লা।
বাংলাদেশ স্বাধীনতার পরবর্তীতে এরশাদ সরকারের প্রথম দিকে হবিগঞ্জ–শায়েস্তাগঞ্জ–বাল্লা রেলপথটি সর্বপ্রথম বন্ধ হয়, তবে পরে আবার চালু হয়। এরপর ১৯৯১ ও ১৯৯৬ সালে অনুরূপ বন্ধ হয় এবং ২০০০ সালে রেলপথটি উন্নত সংস্কার করে ট্রেন চলাচল চালু হয়েও সর্বশেষ ২০০৩ সালে এ লাইনে ট্রেন চলাচল বন্ধ হয়ে যায়। বিএনপি-জামায়াত জোট সরকারের আমলের অঘোষিতভাবে বন্ধ হওয়ার পর থেকেই একটি প্রভাবশালী মহল রেলের বিশাল সম্পদের দিকে নজর দেয়। ২০০৫ সালের দিকে সড়ক করার অজুহাতে হবিগঞ্জ বাজার থেকে শায়েস্তাগঞ্জ রেলওয়ে জংশন পর্যন্ত প্রায় ১৫ কিলোমিটার রেলপথ তুলে ফেলা হয়। পরে আবার শায়েস্তাগঞ্জ থেকে হবিগঞ্জ পর্যন্ত রেল লাইনটি উঠিয়ে বাইপাস সড়ক নির্মাণ করা হয়।
২০০৩ সালে এ পথে ট্রেন চলাচল বন্ধ করে দেওয়ার পর পরিত্যক্ত হয়ে পড়ে এ রেলপথটি। এরপর থেকে কোটি কোটি টাকার রেল সম্পদ লুটপাট হতে থাকে। এরই মধ্যে পথটির মূল্যবান যন্ত্রপাতি ও স্টেশন ঘরের আসবাবপত্র লুটপাট হয়ে গেছে। এখন চলছে রেলপথের জমি দখল। একশ্রেণির মানুষ এসব জমি দখল করে ইমারত নির্মাণ করছে। চাষ করছে নানা ফসল। পরিত্যক্ত রেলপথটির সাথে জড়িয়ে আছে শায়েস্তাগঞ্জ জংশনের নাম। জশংনের ঐতিহ্য রক্ষায় দ্রুত এ রেলপথে পুনরায় ট্রেন চালুর দাবি স্থানীয়দের।
রেল ব্যবস্থা
শায়েস্তাগঞ্জ জংশন রেলওয়ে স্টেশনটি আখাউড়া-কুলাউড়া-ছাতক রেলপথের অন্তর্ভুক্ত। শায়েস্তাগঞ্জ রেলওয়ে জংশনের আওতাধীন ২৩ টি রেলওয়ে স্টেশন (শায়েস্তাগঞ্জ জংশনসহ) রয়েছে। এই জংশন রেলওয়ে স্টেশনের মোট ৪ টি রেলপথ সেকশন রয়েছে। এই স্টেশন থেকে চারটি দিকে রেলপথ গেছে, যথা: পূর্ব-উত্তরে শায়েস্তাগঞ্জ–কুলাউড়া রেলপথ, পশ্চিম-দক্ষিণে শায়েস্তাগঞ্জ–আখাউড়া রেলপথ, এবং পশ্চিম-উত্তরে শায়েস্তাগঞ্জ–হবিগঞ্জ রেলপথ, পূর্ব-দক্ষিণে শায়েস্তাগঞ্জ-বাল্লা রেলপথ।
পূর্ব-উত্তরে শায়েস্তাগঞ্জ–কুলাউড়া রেলপথে ২ টি রেলওয়ে স্টেশন। যথা- সাটিয়াজুড়ি এবং লস্করপুর।
পশ্চিম-দক্ষিণে শায়েস্তাগঞ্জ–আখাউড়া রেলপথে ১০ টি রেলওয়ে স্টেশন। যথা- শায়েস্তাগঞ্জ জংশন, সুতাং, শাহজীবাজার, ছাতিয়াইন, নোয়াপাড়া, ইটাখোলা, তেলিয়াপাড়া, মনতলা, কাশিমনগর এবং হরষপুর।
পশ্চিম-উত্তরে শায়েস্তাগঞ্জ–হবিগঞ্জ রেলপথে ৪ টি রেলওয়ে স্টেশন। যথা- পাইকপাড়া, ধুলিয়াখাল, হবিগঞ্জ কোর্টা এবং হবিগঞ্জ বাজার।
পূর্ব-দক্ষিণে শায়েস্তাগঞ্জ-বাল্লা রেলপথে ৭ টি রেলওয়ে স্টেশন। যথা- বারকোটা, শাকির মোহাম্মদ, সুতাং বাজার, চুনারুঘাট, আমু রোড, আসামপারা এবং বাল্লা।
অবকাঠামো
স্টেশনটিতে প্ল্যাটফর্ম ও প্ল্যাটফর্ম শেড রয়েছে।
রেল সেবা
২০২০ সাল অব্দি এই স্টেশন থেকে সিলেট–ঢাকা, সিলেট–চট্টগ্রাম সহ দেশের বিভিন্ন গন্তব্যে প্রতিদিন অন্তত ১০ জোড়া ট্রেন চলাচল করে। তার মধ্যে রয়েছে সিলেট–চট্টগ্রাম রেলপথে চলাচলকারী আন্তঃনগর ট্রেন পাহাড়িকা এক্সপ্রেস ও উদয়ন এক্সপ্রেস, মেইল ট্রেন জালালাবাদ এক্সপ্রেস। সিলেট–ঢাকা রেলপথে চলাচলকারী আন্তঃনগর ট্রেন পারাবত এক্সপ্রেস, কালনী এক্সপ্রেস, জয়ন্তিকা এক্সপ্রেস, উপবন এক্সপ্রেস, মেইল ট্রেন সুরমা এক্সপ্রেস, এবং আখাউড়া–সিলেট রেলপথে চলাচলকারী লোকাল ট্রেন কুশিয়ারা এক্সপ্রেস। এখানে উল্লেখ্য যে, ২০০৩ সাল থেকে পূর্ববর্তী বিগত বছরগুলোতে হবিগঞ্জ–শায়েস্তাগঞ্জ–বাল্লা রেলপথে লোকাল ট্রেন চলাচল করতো, ২০০৩ সালে হবিগঞ্জ–শায়েস্তাগঞ্জ–বাল্লা রেলপথে ট্রেন চলাচল বন্ধ করে দেওয়ায় সেই লোকাল ট্রেন এখন সিলেট-আখাউড়া রুটে চলে।
মুস্তেরিয়ুম কসমোগ্রাফিকুম
thumb|right|প্লেটোনীয় ঘনবস্তুর মাধ্যমে সৌরজগতের যে মডেল তৈরি করেছিলেন কেপলার। তার মুস্তেরিয়ুম কসমোগ্রাফিকুম (১৬০০) বইয়ে। মুস্তেরিয়ুম কসমোগ্রাফিকুম (লাতিন ভাষায়: Mysterium Cosmographicum, অর্থ: মহাবিশ্বের পবিত্র রহস্য) জার্মান জ্যোতির্বিদ ইয়োহানেস কেপলারের প্রথম জ্যোতির্বিজ্ঞান গ্রন্থ। এটি ছিল কোপের্নিকুসের বিশ্ব ব্যবস্থা প্রমাণের জন্য প্রকাশিত প্রথম বই। ১৬২১ সালে নিজের গবেষণা জীবন সম্পর্খে মন্তব্য করতে গিয়ে কেপলার তার মুস্তেরিয়ুম সম্পর্কে বলেছিলেন, সেই সময়ের (মুস্তেরিয়ুম প্রকাশের) পর আমি জ্যোতির্বিজ্ঞান বিষয়ে যতগুলো বই প্রকাশ করেছি তার প্রতিটিই এই ছোট্ট বইটির কোন না কোন গুরুত্বপূর্ণ অধ্যায়ের দিকে ইঙ্গিত করে এবং এর অধ্যায়গুলোর চিত্রায়ন করে বা সেগুলোকে সম্পূর্ণ করে।
রচনা এবং প্রকাশের ইতিবৃত্ত
কেপলারের দাবী অনুসারে ১৫৯৫ সালের ১৯শে জানুয়ারি গ্রাৎসের একটি শ্রেণীকক্ষে রাশিচক্রে শনি ও বৃহস্পতি গ্রহের পর্যাবৃত্ত সংযোগ পড়ানোর সময় তার মনে এক স্বর্গীয় চিন্তা খেলে যায়; তিনি বুঝতে পারেন সুষম বহুভুজের অন্তর্বৃত্ত এবং পরিবৃত্ত যেমন বহুভুজটির সাথে সর্বদা একটি নির্দিষ্ট অনুপাতে আবদ্ধ হয়, মহাবিশ্বের জ্যামিতিক ভিত্তিও সম্ভবত তেমন। এরপর অনেক ধরনের পরীক্ষা করেন, কিন্তু অতিরিক্ত গ্রহ যোগ করেও শেষ পর্যন্ত সুষম বহুভুজদের এমন কোন সমাবেশ পাননি যা তখন পর্যন্ত জানা জ্যোতিষ্কগুলোর গতিপথ ব্যাখ্যা করতে পারে। অগত্যা ত্রিমাত্রিক বহুতলক নিয়ে কাজ শুরু করেন। এভাবে আবিষ্কার করেন যে, পাঁচটি প্লেটোনীয় ঘনবস্তুকে খ-গোলকের মাধ্যমে অন্তর্লিখিত এবং পরিলিখিত করা যায়। এর মাধ্যমেই মুস্তেরিয়ুমের মূলভাব তৈরি হয়।
পরবর্তী কাজের সুবাদে বেশ কিছু পরিবর্তন আনলেও কেপলার কখনো প্লেটোনীয় ঘনবস্তুর উপর ভিত্তি করে নির্মীত তার এই বিশ্বতাত্ত্বিক মডেলটি বর্জন করেননি। পরবর্তী জীবনে তার অনেক জ্যোতির্বৈজ্ঞানিক কাজের উদ্দেশ্যও ছিল মডেলটিকে আরও সূক্ষ্ণ ও কার্যকরী করে তোলা, বিশেষ করে গ্রহগুলোর সঠিক উৎকেন্দ্রিকতা নির্ণয়ের মাধ্যমে খ-গোলকগুলোর অন্তর্ব্যাসার্ধ্য ও বহির্ব্যাসার্ধ্যের আরও সঠিক মান নির্ণয়ের ব্রত ছিলেন। ১৬২১ সালে তিনি মুস্তেরিয়ুমের একটি বর্ধিত দ্বিতীয় সংস্করণ প্রকাশ করেন। প্রথমটির প্রায় অর্ধেক পরিমাণ বেশি দীর্ঘ এবং বেশ কিছু সংশোধন ও পাদটীকার মাধ্যমে গত ২৫ বছরে তার অর্জন ও উপলব্ধিগুলো এই সংস্করণে তুলে ধরেন।
বইটির বিষয়বস্তু
বইটির মূল ভিত্তি ছিল আদিরূপ বা আর্কিটাইপের ধারণা। একজন স্থপতি যেমন প্রথমে একটি নকশা তৈরি করে তারপর ব্যবহারিক কাজে নামেন, কেপলার মনে করতেন ঈশ্বর তেমনি একটি আদিরূপ তৈরি করে সে অনুযায়ী মহাবিশ্বকে সাজিয়েছেন। পিথাগোরাস এবং প্লেটোর মতই তিনি এই আদিরূপটিকে প্রকৃতিগতভাবে গাণিতিক এবং বৈশিষ্ট্যগতভাবে নৈসর্গ্যিক মনে করতেন।
মুস্তেরিয়ুমে তিনি মহাবিশ্বের স্থির অবস্থা বিষয়ে কথা বলেন। সূর্য, স্থির তারা এবং স্থানের স্থিরতাকে তিনি পবিত্র ত্রিত্বের (পিতা, পুত্র ও পবিত্র আত্মা) সাথে তুলনা করেন। ত্রিত্বের তিনটি অংশ থাকলেও ত্রিত্ব নিজে অনঢ় এবং অপরিবর্তনীয়, ঠিক তেমনি তিনি বলেন যে মহাবিশ্ব একটি গোলক হিসেবে অপরিবর্তনীয় এবং অনঢ় কিন্তু তার তিনটি অংশ রয়েছে: সূর্য পিতা তথা ঈশ্বরের মত, স্থির খ-গোলকে নিবদ্ধ তারাগুলো পুত্রের মত, আর স্থান এবং স্থান জুড়ে থাকা বায়ু হচ্ছে পবিত্র আত্মার মত।
কেপলার এই দেখান কীভাবে পাঁচটি প্লেটোনীয় ঘনবস্তুকে খ-গোলকের মাধ্যমে অন্তর্লিখিত এবং পরিলিখিত করা যায়। তিনি বস্তুগুলোর একটিকে আরেকটির ভেতর স্থাপন করে প্রতিটিকে একটি অন্তর্বৃত্ত ও একটি পরিবৃত্ত দ্বারা আবদ্ধ করেন। এক বস্তুর অন্তর্বৃত্ত তার পরেরটির পরিবৃত্তের সাথে মিলে একটি খ-গোলক গঠন করে। এভাবে পাঁচটি বস্তুর জন্য মোট ছয়টি গোলক পাওয়া যায়। তখন পর্যন্ত জানা ছয়টি গ্রহকে (বুধ, শুক্র, পৃথিবী, মঙ্গল, বৃহস্পতি এবং শনি) কেপলার এই ছয় গোলকে স্থান করে দেন। অষ্টতলক, বিংশতলক, দ্বাদশতলক, চতুষ্তলক এবং ঘনক- এই বস্তু পাঁচটিকে গুরুত্ব অনুযায়ী সঠিক ক্রমে সাজিয়ে দেখেন, গোলকগুলোকে এমন দূরত্বে স্থাপন করা সম্ভব যাতে তা গ্রহীয় কক্ষপথের আপেক্ষিক আকারের প্রতিনিধিত্ব করে। অবশ্যই সে সময়কার জ্যোতির্বৈজ্ঞানিক পর্যবেক্ষণের মাধ্যমে দূরত্বের যে মান পাওয়া গিয়েছিল সেটাই তাকে ব্যবহার করতে হয়েছে। এমনকি কেপলার প্রতিটি গ্রহের খ-গোলকের সাথে তার কক্ষীয় পর্যায়কালের সম্পর্কসূচক একটি সূত্রও আবিষ্কার করে ফেলেন: ভেতর থেকে বাইরের দিকে যেতে থাকলে কক্ষীয় পর্যায়কালের বৃদ্ধি পরস্পরসংলগ্ন গ্রহ দুটির কক্ষীয় ব্যাসার্ধ্যের পার্থক্যের দ্বিগুণ। পরে অবশ্য সঠিক মান নির্ণয়ে সীমাবদ্ধতার কথা বিবেচনা করে তিনি এই সূত্রটি পরিত্যাগ করেছিলেন।
বহুতলকের মাধ্যমে তৈরি এই মডেলটি ব্যবহারিক ও আদর্শিক যুক্তি দিয়ে প্রতিষ্ঠিত করার পর কেপলার বহুতলকের ধারণার সাথে জ্যোতিষ শাস্ত্র ও সঙ্গীতের মিলন ঘটান। এর সাথে টলেমির হারমোনি সূত্রের কিছুটা মিল রয়েছে।
বইটির প্রভাব
মুস্তেরিয়ুমের প্রভাব সম্পর্কে প্রথম কথা হচ্ছে, এটি ছিল কোপের্নিকুসের তত্ত্বের আধুনিকায়নের পথে প্রথম পদক্ষেপ। De revolutionibus orbium coelestium গ্রন্থে কোপের্নিকুস যে একটি সৌরকেন্দ্রিক মডেল তৈরি করার চেষ্টা করেছেন সে নিয়ে কোন সন্দেহ নেই, কিন্তু সমস্যা হচ্ছে সেটি করতে গিয়ে তাকে টলেমীয় পদ্ধতির আশ্রয় নিতে হয়েছে, গ্রহগুলোর কক্ষীয় বেগ ব্যাখ্যা করতে অণুবৃত্ত ও উৎকেন্দ্রিক বৃত্তের ধারণা তুলে ধরতে হয়েছে। উপরন্তু কোপের্নিকুস নিজেও সূর্যের কক্ষপথের কেন্দ্রের বদলে পৃথিবীর কক্ষপথের কেন্দ্রকে প্রসঙ্গ বিন্দু হিসেবে উল্লেখ করে যাচ্ছিলেন। তার নিজের লেখাতেই এর কারণ হিসেবে পাওয়া যায়, "হিসাবের সুবিধা এবং টলেমির বিশ্ব থেকে খুব বেশি সরে গিয়ে পাঠককে বিভ্রান্ত করে না দেয়ার জন্য"। সেহেতু মুস্তেরিয়ুম কসমোগ্রাফিকুমের তত্ত্ব ভুল হলেও নিঃসন্দেহে আধুনিক জ্যোতির্বিজ্ঞানের উন্নতির পেছনে তার বিশাল ভূমিকা আছে। কারণ এই গ্রন্থই কোপের্নিকুসের সৌরকেন্দ্রিক মতবাদ থেকে টলেমির শেষচিহ্ন বিলুপ্ত করে তাকে পরিশুদ্ধ করেছে।
হোপি ভাষা
হোপি (হোপি ভাষায়: Hopilàvayi হোপিলভ়য়ি, ইংরেজি ভাষায়: Hopi) একটি ইউটো-আজটেকান ভাষা, যা মার্কিন যুক্তরাষ্ট্রের অ্যারিজোনা অঙ্গরাজ্যের উত্তর-পূর্ব অংশে বসবাসকারী হোপি জাতির লোকদের মুখের ভাষা। তবে বর্তমানে কিছু হোপিজাতীয় লোক কেবল ইংরেজিতেই কথা বলতে পারেন।
ইতিহাস
বিংশ শতাব্দী ধরে ভাষাটির ব্যবহার ধীরে ধীরে হ্রাস পায়। ১৯৯০ সালের প্রাক্কলন অনুযায়ী হোপি মাতৃভাষীর সংখ্যা ছিল ৫০০০-এর কিছু ওপরে। এদের মধ্যে কমপক্ষে ৪০ জন কেবল হোপি ভাষাতেই কথা বলেন।
শ্রেণিবিভাগ
হোপি জাতির লোকেরা ঐতিহাসিকভাবে অ্যারিজোনার তিনটি মেসা বা টেবিল আকারের মালভূমির উপরে বাস করে। প্রথম, দ্বিতীয় ও তৃতীয় মেসায় প্রচলিত হোপি ভাষাগুলির মধ্যে ঔপভাষিক বৈচিত্র্য দেখতে পাওয়া যায়।
মুনি ২: কাঞ্চনা
কাঞ্চনা (காஞ்சனா) ২০১১ সালে মুক্তি পাওয়া তামিল ভাষায় নির্মিত একটি ভৌতিক ও কমেডি ধাঁচের চলচ্চিত্র। ছবিটি পরিচালনা ও প্রযোজনা করেন অভিনেতা রাঘব লরেন্স। এটি চলচ্চিত্র ধারাবাহিক মুনি এর দ্বিতীয় পর্ব। পরবর্তীতে চলচ্চিত্রটি হিন্দী ভাষায় পুনর্নির্মিত হয়।
মুর্তেজা পুরালিগানজি
মুর্তেজা পুরালিগানজি (, Morteza Pouraliganji; জন্ম: ১৯ এপ্রিল ১৯৯২) হলেন একজন ইরানি পেশাদার ফুটবল খেলোয়াড়। তিনি বর্তমানে ইরানি ক্লাব পেরসেপুলিস এবং ইরান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা কেন্দ্রীয় মধ্যমাঠের খেলোয়াড় হিসেবে খেলেন।
২০০৯ সালে, মুর্তেজা ইরান অনূর্ধ্ব-১৭ দলের হয়ে ইরানের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত ইরানের বয়সভিত্তিক দলের হয়ে খেলার পর, তিনি ২০১৫ সালে ইরানের হয়ে আন্তর্জাতিক পর্যায়ে অভিষেক করেছেন; ইরানের জার্সি গায়ে তিনি এপর্যন্ত ৪৭ ম্যাচে ৩টি গোল করেছেন।
প্রারম্ভিক জীবন
মুর্তেজা পুরালিগানজি ১৯৯২ সালের ১৯শে এপ্রিল তারিখে ইরানের বাবুলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মুর্তেজা কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১৩ই নভেম্বর তারিখে ঘোষিত ইরানের ২৫ সদস্যের চূড়ান্ত দলে স্থান পেয়েছেন।
ত্বকী হত্যাকাণ্ড
তানভীর মুহাম্মদ ত্বকী হত্যাকান্ড ২০১৩ সালের ৬ মার্চ বাংলাদেশের নারায়ণগঞ্জে সংঘটিত একটি বহুল আলোচিত হত্যাকাণ্ড।
ব্রজমোহন জামাতিয়া
ব্রজমোহন জামাতিয়া (১৯০৫ – ২ মার্চ ২০১২) একজন ভারতীয় রাজনীতিবিদ ছিলেন। তিনি মনুতে জন্মগ্রহণ করেন এবং মৃত্যুবরণ করেন।
ত্বকী হত্যাকাণ্ড
প্রেক্ষাপট
২০১৩ সালের ৬ মার্চ নারায়ণগঞ্জের সুধীজন পাঠাগারে প্রতিদিনের মতো সেদিনও যাচ্ছিল তানভীর মুহাম্মদ ত্বকী। খুনি সন্ত্রাসী গোষ্ঠী পথ থেকে তাকে তুলে নিয়ে যায় তাদের টর্চার সেলে। বহুজন মিলে এই কিশোরের ওপর অনেকভাবে ক্রমাগত নির্যাতন করেছে। একসময় তানভীর মুহাম্মদ ত্বকী নিহত হলে তাকে ভাসিয়ে দেয় শীতলক্ষ্যা নদীতে।
ব্রজমোহন জামাতিয়া
কর্মজীবন
জামাতিয়া দক্ষিণ ত্রিপুরার একটি আদিবাসী কৃষক পরিবারে জন্মগ্রহণ করেন। নিরক্ষর হওয়ায় তিনি জনশিক্ষা সমিতি সাক্ষরতা আন্দোলনের সংস্পর্শে আসেন। ১৯৫০ সালে তিনি ভারতের কমিউনিস্ট পার্টির সদস্য হন। তিনি গণমুক্তি পরিষদের সংগ্রামে সক্রিয় ছিলেন এবং সংগঠনের কেন্দ্রীয় কমিটির সদস্য হন। ১৯৬৪ সালে পার্টিতে বিভক্ত হয়ে তিনি ভারতের কমিউনিস্ট পার্টি (মার্কসবাদী) এর পক্ষে ছিলেন। তিনি সিপিআই(এম)-এর ত্রিপুরা রাজ্য কমিটির সদস্য হন।
ত্বকী হত্যাকাণ্ড
প্রতিক্রিয়া
ত্বকী হত্যার পর প্রবল আন্দোলন হয় সারাদেশে। আন্দোলনের চাপে সরকারী তদন্তকারী সংস্থা দ্রুত তদন্তে নামে।
তদন্ত
খুনের এক বছরের মাথায় ২০১৪ সালে ত্বকী হত্যা মামলার তদন্তকারী সংস্থা হত্যার বিষয়ে বিস্তারিত তদন্ত করে তা সংবাদ সম্মেলনের মাধ্যমে প্রকাশ করে। তবে এ হত্যা তদন্ত এবং অভিযোগপত্র আদালতে পেশ করা হয়নি।
ব্রজমোহন জামাতিয়া
কর্মজীবন
তিনি ১৯৭৭ সালে এবং আবার ১৯৮৮ সালে ত্রিপুরা বিধানসভায় নির্বাচিত হন।
জাপানে বিজ্ঞান ও প্রযুক্তি
বৈজ্ঞানিক গবেষণা, বিশেষত প্রযুক্তি, যন্ত্রবিদ্যা ও বায়োমেডিক্যাল গবেষণায় জাপান একটি অগ্রণী রাষ্ট্র। প্রায় ৭০০,০০০ গবেষক ১৩০ বিলিয়ন মার্কিন ডলার গবেষণা ও উন্নয়ন বাজেটের সুবিধা পান এই দেশে। এই বাজেট বিশ্বে তৃতীয় বৃহত্তম। মৌলিক বৈজ্ঞানিক গবেষণাতেও জাপান বিশ্বে অগ্রণী একটি রাষ্ট্র। এই দেশ থেকে একুশ জন বৈজ্ঞানিক পদার্থবিদ্যা, রসায়ন বা চিকিৎসাবিদ্যায় নোবেল পুরস্কার পেয়েছেন। তিন জন ফিল্ডস মেডেল এবং একজন কার্ল ফ্রেডরিক গাস প্রাইজ পেয়েছেন। জাপানের সর্বাপেক্ষা উল্লেখযোগ্য প্রযুক্তিগত অবদানগুলি ইলেকট্রনিকস, অটোমোবাইলস, যন্ত্রবিদ্যা, ভূমিকম্প ইঞ্জিনিয়ারিং, ইন্ডাস্ট্রিয়াল রোবোট, অপটিকস, কেমিক্যালস, সেমিকন্ডাক্টরস ও ধাতুবিদ্যার ক্ষেত্রে রয়েছে। বিশ্বে রোবোটিকস উৎপাদন ও ব্যবহারে জাপান অগ্রণী। ২০১৩ সালের হিসেব অনুসারে, বিশ্বের শিল্প রোবোটগুলির ২০% (১.৩ মিলিয়নের মধ্যে ৩০০,০০০টি) জাপানে নির্মিত। যদিও আগে এই হার আরও বেশি ছিল। ২০০০ সালে সারা বিশ্বে শিল্প রোবোটগুলির অর্ধ্বাংশ ছিল জাপানে নির্মিত।
ওয়াসি আহমেদ
ওয়াসি আহমেদ বাংলা একাডেমি সাহিত্য পুরস্কার প্রাপ্ত, বাংলাদেশী উপন্যাসিক এবং ছোটগল্প লেখক। পূর্বে সরকারি কর্মচারী এবং কূটনীতিক ছিলেন, তিনি দৈনিক দ্য ফিনান্সিয়াল এক্সপ্রেসের সম্পাদক হিসাবে যুক্ত ছিলেন এবং বেশ কয়েকটি বাংলা এবং ইংরেজি পত্রিকায় কাজ করেছেন।
জাপানে বিজ্ঞান ও প্রযুক্তি
জাপানের প্রাচীন বিজ্ঞান
জাপানে বিজ্ঞান ও প্রযুক্তির ব্যবহার ও বিকাশ প্রাচীনকাল থেকেই হয়ে আসছে।প্রাচীন সময় থেকেই জাপানীরা সমুদ্র বাণিজ্য এর জন্য জাহাজ নির্মাণ দিক নির্নয় প্রভৃতির সঙ্গে যুক্ত ছিল।এরা সূর্যের দ্বারা সময় নির্নয় করতে পাড়ত।
ওয়াসি আহমেদ
শৈশব ও পড়ালেখা
তিনি বাংলাদেশের সিলেটে জন্মগ্রহণ করেছিলেন। তিনি ঢাকা বিশ্ববিদ্যালয় থেকে ইংরেজি সাহিত্যে স্নাতক ও স্নাতকোত্তর ডিগ্রি অর্জন করেন।
জাপানে বিজ্ঞান ও প্রযুক্তি
মহাকাশ গবেষণা
জাপানের মহাকাশ সংস্থা হল জাপান এয়ারোস্পেস এক্সপ্লোরেশন এজেন্সি (জাক্সা)। এখান থেকে মহাকাশ, ভিন্ন গ্রহ ও বিমান গবেষণার কাজ চলে। রকেট ও উপগ্রহ নির্মাণেও এটি অগ্রণী সংস্থা। জাপান আন্তর্জাতিক মহাকাশ স্টেশনে অংশগ্রহণকারী। ২০০৮ সালে স্পেস শাটল অ্যাসেম্বলি ফ্লাইটের সময় সেখানে জাপানিজ এক্সপেরিমেন্ট মডিউল যুক্ত হয়। জাপানের মহাকাশ অভিযানের পরিকল্পনাগুলি হল: শুক্র গ্রহে আকাৎসুকি নামে একটি মহাকাশ যান পাঠানো; ২০১৬ সালে মারকুরি ম্যাগনেটোস্ফেরিক অরবিটার উৎক্ষেপণ; এবং ২০৩০ সালের মধ্যে চাঁদে একটি বেস গঠন।
২০০৭ সালের ১৪ সেপ্টেম্বর জাপান "সেলিনে" (সেলেনোলোজিক্যাল অ্যান্ড ইঞ্জিনিয়ারিং এক্সপ্লোরার) নামে একটি চন্দ্রযান একটি এইচ-আইআইএ (মডেল এইচ২এ২০২২) ক্যারিয়ার রকেটের মাধ্যমে তানেগাশিমা মহাকাশ কেন্দ্র থেকে উৎক্ষেপণ করে। অ্যাপোলো কর্মসূচির পর থেকে বৃহত্তম চন্দ্র অভিযান ছিল কাগুয়া। এর উদ্দেশ্য ছিল চাঁদের উৎস ও বিবর্তন সম্পর্কে তথ্য সংগ্রহ। ৪ অক্টোবর এটি চাঁদের কক্ষপথে প্রবেশ করে এবং প্রায়  উচ্চতায় উড়ে যায়। এই যানটির অভিযান শেষ হয় ২০০৯ সালের ১১ জুন। এই দিন জাক্সা ইচ্ছাকৃতভাবে চাঁদের সঙ্গে এই যানটির সংঘর্ষ ঘটিয়েছিল।
সুষম বহুভুজ
সুষম বহুভুজ (ইংরেজি ভাষায়: Regular polygon) এমন বহুভুজ বোঝায় যার প্রতিটি কোণ একে অপরের সমান এবং প্রতিটি বাহু একে অপরের সমান। সুষম বহুভুজ উত্তল বা তারকাকৃতির হতে পারে। সুষম উত্তল বহুভুজের বাহু সংখ্যা বৃদ্ধি করতে থাকলে তা একপর্যায়ে বৃত্তের মত দেখতে হবে।
সুষম উত্তল বহুভুজ
সুষম সরল বহুভুজগুলো সাধারণত উত্তল হয়। সরল বহুভুজ বলতে এমন বহুভুজ বোঝায় যার একটি বাহু কখনো অপর একটি বাহুকে ছেদ করে না। n-বাহু বিশিষ্ট একটি সুষম উত্তল বহুভুজকে তার শ্লেফলি প্রতীক (Schläfli symbol) দিয়ে প্রকাশ করা হয়। বহুভুজটির বাহুর সংখ্যাকে দ্বিতীয় বন্ধনী দিয়ে আবদ্ধ করে দিলেই শ্লেফলি প্রতীক পাওয়া যায়। যেমন ৩-বাহু বিশিষ্ট সুষম উত্তল বহুভুজের শ্লেফলি প্রতীক {৩}।
কোণ
n সংখ্যক বাহুবিশিষ্ট বহুভুজ এর অন্তঃস্থ কোণ এর মান: ডিগ্রি; এবং প্রতিটি বহিঃস্থ কোনের মান ডিগ্রি এবং বহিঃস্থ কোনগুলোর যোগফল 360° অথবা 2π রেডিয়ান কিংবা একটি পূর্ন ঘূর্ণন।
n এর মান অসীমে গেলে, অন্তঃস্থ কোনগুলোর মান 180° তে যাবে। অর্থাৎ বহুভুজটি একটি বৃত্তের মত দেখতে হবে। যেমন 10000 বাহুবিশিষ্ট একটি বহুভুজ এর অন্তঃস্থ কোনগুলোর মান 179.964°। কিন্তু n এর মান কখনো 180° হবে না। তাই বৃত্তকে অসীম সংখ্যক বাহুবিশিষ্ট বহুভুজ বলা যায় না।
সুষম তারকা বহুভুজ
thumb|150px|right|একটি পঞ্চতূণ, শ্লেফলি প্রতীক {5/2} অ-উত্তল সুষম বহুভুজ সাধারণত সুষম তারকা বহুভুজ হয়ে থাকে, অর্থাৎ তাদের আকৃতি ঝিকিমিকি করা তারার মত। সবচেয়ে প্রচলিত উদাহরণ হতে পারে পঞ্চতূণ বা পেন্টাগ্রাম। এদের শ্লেফলি প্রতীকে বাহু সংখ্যার পাশাপাশি তারকা-সাদৃশ্য লিখতে হয়, অর্থাৎ একটি সংখ্যা দিয়ে বহুভুজটি দেখতে কতোটা তারার মত তা প্রকাশ করা হয়। যেমন পঞ্চতূণের শ্লেফলি সংকেত {৫/২}, এর বাহু সংখ্যা ৫ এবং তারকা-সাদৃশ্য বা স্টারিনেস ২।
গঠনযোগ্য বহুভুজ
কিছু কিছু সুষম বহুভুজ সহজেই পেন্সিল ও কম্পাসের মাধ্যমে আঁকা যায়। আবার কিছু বহুভুজ শুধুমাত্র পেন্সিল ও কম্পাসের মাধ্যমে মোটেও আঁকা যায় না। প্রাচীন গ্রিসের গণিতবিদগণ ত্রিভুজ, চতুর্ভুজ অথবা পঞ্চভূজ আঁকতে জানতেন। এবং একটি সুষম বহুভুজ দেওয়া থাকলে তার দ্বিগুণ সংখ্যক বাহুবিশিষ্ট সুষম বহুভুজও আঁকতে জানতেন। এর ফলে একটি প্রশ্নের আবির্ভাব ঘটে: n সংখ্যক বহু বিশিষ্ট সকল বহুভুজই কি পেন্সিল ও কম্পাসের মাধ্যমে আঁকা সম্ভব? যদি সম্ভব না হয়, তাহলে কোন বহুভুজগুলো আঁকা সম্ভব এবং কোনগুলো সম্ভব নয়?
কার্ল ফ্রেডরিক গাউস ১৭৯৬ সালে পেন্সিল ও কম্পাসের সাহায্যে যে ১৭ বাহুবিশিষ্ট সুষম বহুভুজ আঁকা যায় তা প্রমাণ করেন।
তথ্যসূত্র
Polygon
মহীচন্দ্র মিরি
মহীচন্দ্র মিরি (Mahi Chandra Miri;মহীচন্দ্র মিরি) অসমের প্রথম মুখ্য বন সংরক্ষক। তিনি অসমের বন্য জীব-জন্তু সংরক্ষণ করার সংকল্প নিয়েছিলেন। কাজিরাঙা জাতীয় উদ্যানের এক খর্গ বিশিষ্ট গণ্ডারের বিষয়ে তিনিই প্রথম বিশ্বকে অবগত করান। কথিত আছে যে তিনি কাজিরাঙা অরণ্যের টিলায় বসে বাইনোকুলার ও বন্দুক হাতে নিয়ে বন পর্যবেক্ষণ করিতেন। তার পত্নী ছিলেন প্রসিদ্ধ শিক্ষাবিদ ইন্দিরা মিরি ও তার সন্তান উৎপল মিরি ও মৃণাল মিরি।
এমিলি কেরি
এমিলি জোঅ্যানা কেরি (Emily Joanna Carey; জন্ম: ৩০ এপ্রিল ২০০৩) একজন ইংরেজ অভিনেত্রী। তিনি মঞ্চে শিশু অভিনেত্রী হিসেবে এবং পরে বিবিসি ওয়ানের ধারাবাহিক নাটক ক্যাজুয়াল্টি (২০১৪-২০১৭, ২০২১) দিয়ে কর্মজীবন শুরু করেন। তিনি পরবর্তীকালে এইচবিওর কাল্পনিক ধারাবাহিক হাউজ অব দ্য ড্রাগন (২০২২)-এ তরুণী অ্যালিসেন্ট হাইটাওয়ার চরিত্রে অভিনয় করেন। এছাড়া তিনি বিবিসি আইপ্লেয়ারের কিশোর ধারাবাহিক গেট ইভেন (২০২০)-এ অভিনয় করেন।
প্রারম্ভিক জীবন
কেরি ২০০৩ সালের ৩০শে এপ্রিল বৃহত্তর লন্ডনের বার্নেট বরায় জন্মগ্রহণ করেন। তার পরিবার মঞ্চের সাথে জড়িত। তার দাদী ওয়েস্ট এন্ড থিয়েটারের পোশাক পরিকল্পনাকারী ছিলেন। কেরি তিন বছর বয়স থেকে তার দাদীকে মঞ্চের পিছনে সাহায্য করতেন। আট বছর বয়সে একজন প্রতিনিধি তাকে বাছাই করেন এবং সেখান থেকে তিনি শ্রেক মঞ্চনাটকে অভিনয় করেন। মাইকেল জেভিয়ার তাকে তার এমএক্স মাস্টারক্লাসের সপ্তাহান্তে অনুষ্ঠিত ক্লাসে পাঠদানের আমন্ত্রণ জানান। জেভিয়ারের সাথে তার দ্য সাউন্ড অব মিউজিক নাটক করতে গিয়ে পরিচয় হয়। কেরি এমএক্স মাস্টারক্লাসের একজন পৃষ্ঠপোষক।
মহীচন্দ্র মিরি
শিক্ষা
১৯২৭ সনে গুয়াহাটির কটন কলেজ থেকে পদার্থ বিজ্ঞানে স্নাতক ডিগ্রী লাভ করেন। ১৯২৯ সনে মহীচন্দ্র মিরি ও মাধব ভট্টাচার্যকে ইম্পিরিয়েল ফরেষ্ট সার্ভিসের জন্য নির্বাচন করা হয় ও রেংগুনের ফরেষ্ট কলেজে প্রশিক্ষনের জন্য পাঠানো হয়। সন্মানীয় ইম্পিরিয়েল ফরেষ্ট সার্ভিসের জন্য নির্বাচিত করা তারাই প্রথম অসমীয়া ব্যক্তি।
কর্মজীবন
রেংগুনের ফরেষ্ট প্রশিক্ষন সমাপ্ত হওয়ার পর ১৯৩১ সনে তাকে গুয়াহাটিতে এক্সট্রা এসিসটেন্ট কনজারভেটর অফ ফরেষ্ট রুপে নিযুক্ত করা হয়। ১৯৩৪ সনে তাকে গোলাঘাট হেডকোয়াটারে স্থিত সেই সময়ের "Kaziranga game sanctuary"-এ বদলি করা হয়।
ব্যক্তিগত জীবন
১৯৩২ সনে মহীচন্দ্র মিরি সোণাধর সেনাপতির জৈষ্ঠ কন্যা ইন্দিরাকে বিবাহ করেন।
মৃত্যু
যোরহাটে কর্মরত অবস্থায় কালাজ্বরে আক্রান্ত হয়ে মৃত্যুমুখে পতিত হন।
ফেরোমন
ফেরোমন (প্রাচীন গ্রিক φέρω থেকে phero অর্থ "বহন করা" এবং হরমোন, প্রাচীন গ্রিক ὁρμή "impetus" হতে) হচ্ছে নিঃসরিত হওয়া রাসায়নিক বস্তু যা একই প্রজাতির সদস্যদের মধ্যে একটি সামাজিক প্রতিক্রিয়ার সৃষ্টি করে। ফেরোমন হচ্ছে রাসায়নিক পদার্থ যা স্বতন্ত্রভাবে শরীরের বাইরে ক্ষরিত হয় এবং হরমোনের মত আচরণ করে। যারা এটি গ্রহণ করে, তাদের উপরও এটি স্বতন্ত্র্যভাবে প্রভাব ফেলে। বিভিন্ন ধরনের ফেরোমন যেমনঃ এলার্ম ফেরোমন, ফুড ট্রেইল ফেরোমন, সেক্স ফেরোমন] ইত্যাদি আছে। এছাড়াও আরো অনেক ফেরোমন আছে; যারা শারীরিক এবং স্বভাবে প্রভাব ফেলে। ফেরোমন [[এককোষী। আদিকোষ থেকে জটিল বহুকোষী প্রকৃত কোষে ব্যবহৃত হয়। পতঙ্গে ফেরোমনের ব্যবহার বেশ ভালোভাবে গবেষণা থেকে লিপিবদ্ধ করা হয়েছে। অধিকন্তু, কিছু ভার্টিব্রাটা, উদ্ভিদ এবং সিলিয়াট (এক ধরনের প্রোটোজোয়া) ফেরোমন ব্যবহার করে যোগাযোগ করে।
প্রেক্ষাপট
"ফেরোমন" একটি পোর্টেম্যানটিউ শব্দ। ১৯৫৯ সালে পিটার কার্লসন এবং মার্টিন লুসচার; গ্রিক শব্দ φερω ফেরো ('আমি বহন করি') এবং ὁρμων হরমোন ('stimulating') কে সমন্বয় করে এই নাম রাখেন। ফেরোমনকে ইক্টো-হরমোন নামেও শ্রেণিবদ্ধ করা হয়। পুর্বে বিভিন্ন সময় অনেক গবেষক যেমনঃ জিন হেনরী ফাব্রে, জোসেফ এ. লিন্টার, এডলফ বুটেনান্ডট, এবং চরিত্রবিজ্ঞানী (প্রাণীজগতের) কার্ল ভন ফ্রিসচ একে নিয়ে গবেষণা করেছেন। তারা একে বিভিন্ন নামে নামান্বিত করেছেন। তাৎক্ষণিকভাবে "alarm substances" নামে একজন নামকরণ করেছেন। এই রাসায়নিক বার্তাবাহক শরীরের বাইরে স্থানান্তরিত হয় এবং নিউরোসার্কিটকে, হরমোন অথবা সাইটোকিনের সাথে অটোনোমাস নার্ভাস সিস্টেমকে প্রভাবিত করে। এটি যে গ্রহণ করে; তার শারীরিক পরিবর্তন, ইনফ্লাম্যাটরী সিগনালিং, প্রতিরোধক ব্যবস্থা এবং স্বভাবে পরিবর্তন দেখা যায়। জার্মান জীবরসায়নবিদ এডলফ বুটেনান্ডট সর্বপ্রথম নারী রেশম পোকার ফেরোমেন থেকে বোম্বিকল এর মতো সুগঠিত রাসায়নিক দ্রব্য পান এবং শ্রেণীবিন্যাসিত করেন। এরপরপরই বিজ্ঞানীরা কেমিকাল সিগনাল আচরণগত জীববৈজ্ঞানিক বৈশিষ্ট্য নির্দেশে ব্যবহার করার প্রস্তাবনা রাখেন।
অন্তর্লিখন
frame|right|বিভিন্ন বহুভুজের অন্তর্বৃত্ত জ্যামিতিতে অন্তর্লিখন (ইংরেজি ভাষায়: Inscribe) বলতে একটি ঘনবস্তু বা জ্যামিতিক আকৃতির ভিতরে আরেকটি ঘনবস্তু বা জ্যামিতিক আকৃতিকে এমনভাবে অন্তর্ভুক্ত করা বোঝায় যাতে ভেতরের বস্তু বা আকৃতিটি বাইরেরটির সাথে একেবারে লেগে থাকে। ক বস্তুর ভেতরে খ বস্তু অন্তর্লিখিত আছে, একে অন্যভাবে বলা যায় খ বস্তুর বাইরে ক বস্তু পরিলিখিত (circumscribe) আছে। অন্তর্লিখিত আকৃতিটি যদি বৃত্ত হয় তাহলে তাকে বলে অন্তর্বৃত্ত। আর পরিলিখিত হলে বলে পরিবৃত্ত।
আইওয়ান জিসি র‍্যান
বৈশিষ্ট্য
আইআস্ক জিসির‍্যান-এর প্রশ্নোত্তর পরিষেবা প্রদান করে থাকে। ব্যবহারকারীরা নতুন অ্যাকাউন্ট নিবন্ধন করার পরে, তারা প্রশ্ন জিজ্ঞাসা করতে বা প্রশ্নের উত্তর দিতে পারে; প্রশ্নকারীদের জন্য, প্রশ্ন জিজ্ঞাসা করার সময় পুরস্কার হিসেবে পয়েন্ট পায়। আপনি প্রশ্ন ডিলিট করে দিতে পারেন। যে ব্যবহারকারীরা সন্তোষজনক উত্তর প্রদান করবেন তাদেরও পয়েন্ট দিয়ে পুরস্কৃত করা হয়। Baidu Know এর উল্টোদকে, এটি একটি অতিরিক্ত পরিষেবা হিসেবে পুরস্কার পয়েন্ট দেওয়ার ব্যবস্থা করেছে। ১৫ দিনের প্রশ্নের বৈধতা বেঁধে দেওয়া যেতে পারে৷
তথ্য লেনদেন
শেয়ার করা ডেটা হল আইআস্ক নলেজের একটি উপ-পরিষেবা। এটির নিবন্ধিত ব্যবহারকারীরা ডাউনলোড করার জন্য ৫০ এমবি’র বেশি ফাইল আপলোড করতে পারেন না।
নিম্ন কোহিস্তান জেলা
নিম্ন কোহিস্তান জেলা (لر / کوز کوہستان ولسوالۍ, ضِلع لوئر کوہستان) পাকিস্তানের খাইবার পাখতুনখোয়া প্রদেশের হাজারা বিভাগের একটি জেলা।   নিম্ন কোহিস্তান জেলার প্রধান সদর দপ্তর বা রাজধানীর নাম হচ্ছে পাত্তন নামক শহর।
সংক্ষিপ্ত বিবরণ এবং ইতিহাস
২০১৪ সালে, প্রাদেশিক সরকার কোহিস্তান জেলাকে উচ্চতর কোহিস্তান এবং নিম্ন কোহিস্তান জেলায় বিভক্ত করেছিল। সেই সময়ে, নিম্ন কোহিস্তানে ২টি তহসিল ছিল, পলস এবং পাত্তন নামে। ২০১৭ সালের ৩১ মে তারিখে, পলাসের তহসিলটি পৃথক জেলা হিসেবে গঠন করা হয় এবং কলাই-পলাস নামকরণ করা হয়।
প্রশাসনিক ইউনিট
নিম্ন কোহিস্তান জেলায় ২টি তহসিল রয়েছে।
রাজপুত রেজিমেন্ট
রাজপুত রেজিমেন্ট হচ্ছে ভারতীয় সেনাবাহিনীর একটি পদাতিক রেজিমেন্ট। ১৭৭৮ সালে ব্রিটিশ ইস্ট ইন্ডিয়া কোম্পানী দ্বারা প্রতিষ্ঠিত এই রেজিমেন্টটি ১৯৪৭ সালে নবগঠিত ভারতীয় সেনাবাহিনীর হয়, রেজিমেন্টটিতে মূলত রাজপুত বংশের হিন্দুদেরকে সৈনিক এবং কর্মকর্তা হিসেবে নেওয়া হতো তবে প্রথম এবং দ্বিতীয় বিশ্বযুদ্ধে প্রচুর মুসলিম মানুষ রেজিমেন্টের সদস্য হবার সুযোগ পায়। দ্বিতীয় বিশ্বযুদ্ধের সময়ে প্রায় পঞ্চাশ শতাংশ মুসলিম সৈনিক এবং কর্মকর্তা এই রেজিমেন্টের পক্ষে যুদ্ধ করেছিলো। ১৮৫৭ সালে্র আগে এই রেজিমেন্টটি ছিলো বেঙ্গল ন্যাটিভ পদাতিকের একটি অংশ। ১৯২২ সালে ব্রিটিশরা ৭ম রাজপুত রেজিমেন্ট নামের আলাদা একটি রেজিমেন্ট গঠন করেছিলো এই রেজিমেন্টের কিছু ব্যাটেলিয়ন নিয়ে এবং ৭ম রাজপুত রেজিমেন্টকে বলা হতো 'মুসলিম রাজপুত' রেজিমেন্ট। ১৯৪৭ সালে পাকিস্তান সেনাবাহিনী প্রতিষ্ঠাকালে রাজপুত মুসলিম সেনাদের একটি বড় অংশ পাকিস্তানে 'আজাদ কাশ্মীর রেজিমেন্ট' গঠন করে। ১ম, ২য়, ৩য়, ৪র্থ এবং ৫ম রাজপুত ছিলো মূলত হিন্দু এবং শিখদের।
দ্বিতীয় বিশ্বযুদ্ধে বেশ কয়েকটি রাজপুত ব্যাটালিয়ন অংশ নিয়েছিল প্রথম ব্যাটালিয়নটি বার্মা অভিযানের সময় আরাকানে ছিল এবং তারপরে আন্দামান ও নিকোবর দ্বীপপুঞ্জের সুরক্ষার দায়িত্ব গ্রহণ করেছিল।দ্বিতীয় ব্যাটেলিয়নটি আরাকান অঞ্চলেও ছিল এবং এই ব্যাটেলিয়নটি বহু পদক্ষেপ নিয়েছিল। রাজপুত "হিল" নামে অভিহিত ৫৫১ পয়েন্টের ক্যাপচারটি ছিল সবচেয়ে গুরুত্বপূর্ণ। জাপানিরা এই বৈশিষ্ট্যটি ধারণ করে অন্যান্য ব্যাটালিয়নের দ্বারা বারবার আক্রমণ ফিরিয়েছিল কিন্তু রাজপুতরা এই পদক্ষেপের জন্য ভারতীয় অর্ডার অফ মেরিট, পাঁচটি সামরিক ক্রস এবং দুটি সামরিক পদক জিতিয়েছিল। ১৯৪০ সালের আগস্ট ও সেপ্টেম্বরে তৃতীয় ব্যাটালিয়নটি মিশরে কনভয় দ্বারা প্রেরণ করা হয়। ইথিওপিয়া থেকে বেরিয়ে আসা ইটালিয়ান বোম্বাররা তাদের কাফেলায় বেশ কয়েকবার আক্রমণ করেছিল। ব্যাটালিয়নের ব্রেন বন্দুকগুলি বিমান প্রতিরক্ষার জন্য মোতায়েন করা হয়েছিল এবং একসময় মনে করা হয় যে তারা একটি ইতালিয়ান বিমান নামিয়ে দিয়েছিল। এই ব্যাটালিয়নটি সুয়েজ খাল এবং মিশরে ছিল এবং ভারতীয় ৫ম পদাতিক ডিভিশনের ১৬১ তম ভারতীয় পদাতিক ব্রিগেডের অংশ হিসাবে ক্রিটের উপর জার্মান আক্রমণের পরে সাইপ্রাসকে রক্ষার জন্য পাঠানো হয়েছিল। এখানে, তারা মূলত অ্যান্টি-প্যারাসুট ভূমিকায় ব্যবহৃত হয়েছিল এবং সমর্থিত হয়েছিল অস্ট্রেলিয়ান বর্মের উপাদানগুলো দ্বারা। পরে তারা মিশরে ফিরে যায় এবং ১৯৪২ সালের ২১ অথবা ২২ জুলাইয়ের একটি বিশেষতর আক্রমণাত্মক দের এল শাইন এবং রুইয়েসত রিজের চারপাশে তীব্র লড়াইয়ে অংশ নিয়েছিল এবং CO আগস্ট সিও সহ তিনি বহু হতাহতের শিকার হন স্যার সিকান্দার হায়াত খান, প্রিমিয়ার। পাঞ্জাব, ব্যাটালিয়নে গিয়ে পরিদর্শন করে ব্যাটালিয়নের প্রধানমন্ত্রীকে তাদের সম্বোধন করেছে। তিনি মূলত ভারতীয় সেনাবাহিনী যা করেছে এবং করছে তা নিয়ে এবং বিশেষত পাঞ্জাবের অবস্থার বিষয়েও তিনি বক্তব্য রেখেছিলেন। পরে বছরের পরে ব্যাটালিয়ন এল আলামেইনের দ্বিতীয় যুদ্ধে অংশ নিয়েছিল। চতুর্থ ব্যাটালিয়ন পশ্চিমী মরুভূমি অভিযানেও সিডি বররানী এবং এল আলামেইনের সাথে জড়িত ছিল এবং ভারতে প্রত্যাবর্তনের সাথে সাথে কোহিমা ফ্রন্টে পোস্ট করা হয়েছিল। হংকংয়ের যুদ্ধে ৫ ম ব্যাটালিয়ন লড়াই করেছিল। আক্রমণকারী জাপানিদের বিরুদ্ধে ব্যবস্থাটি সংক্ষিপ্ত এবং দ্রুতগতিতে ব্যাটালিয়নে গুরুতর আহত হয়েছিল। ব্রিটিশ সেনা বাহিনীর সাথে ব্যাটালিয়নকে আত্মসমর্পণ করতে বাধ্য করা হয়েছিল এবং পুরুষরা পাউডাব্লু হয়ে পড়েছিল এবং তাদেরকে প্রচণ্ড কষ্ট সহ্য করতে হয়েছিল।রাজপুতের ১৩০ জনকে মারধর করা হয়েছিল নয়তো অনাহারে মৃত্যুবরণ করতে হয়েছিল বা চিকিতসার অভাবে মৃত্যুবরণ করতে হয়েছিল। জাপানিরা ব্যাটালিয়নের ক্যাপ্টেন মেটেন আহমেদ আনসারীকে ব্রিটিশদের প্রতি তাঁর আনুগত্য ত্যাগ করাতে চেয়েছিল, কিন্তু তিনি তা প্রত্যাখ্যান করেছিলেন। পাঁচ মাস ধরে তাকে নৃশংসভাবে মারধর হয়েছিল যার ফলস্বরূপ তিনি হাঁটাচলা করতে পারেননি। তারপরে তাকে কর্মকর্তাদের পরিবর্তে অন্যান্য পদে বাস করার জন্য পাঠানো হয়েছিল। ক্যাপ্টেন আনসারী রেজিমেন্টের প্রতি সত্য ছিলেন এবং পলায়নকারীদের সহায়তার জন্য একটি ব্যবস্থা করেছিলেন। তাকে আবার কারাগারে আটকে রেখে নির্যাতন করা হলেও তিনি ভেঙ্গে পড়েন নি। শেষ পর্যন্ত জাপানিরা তাকে ফাঁসি দেয়। ক্যাপ্টেন আনসারিকে তার বীরত্বের জন্য জর্জ ক্রস পুরস্কার দেওয়া হয়েছিল।
রেবেকা মাস্টারটন
রেবেকা মাস্টারটন হচ্ছেন একজন ব্রিটিশ ইসলামী পণ্ডিত, শিক্ষাবিদ, পাবলিক স্পিকার, একাডেমিক, লেখক, টেলিভিশন উপস্থাপক এবং শিয়া ইসলামের দার্শনিক। তিনি অনেকগুলো ছোটগল্প লিখেছেন এবং এই গল্পগুলোর একটি সংকলন পাসিং থ্রু দ্য ড্রিম টু দ্য আদার সাইড শিরোনামে প্রকাশিত হয়েছে।